Marwari
Lo marwari es una lenga indoariana parlada en Índia e en Paquistan.

Localisacion 
En Índia la lenga es parlada dins l'ancien reialme de Marwar, dins l'oèst desertic de Rajasthan, dins los districtes de Jodhpur, Barmer, Jaisalmer e Bikane. Lo marwari es parlat tamben en Paquistan. Lo nombre de locutors es pas aisit de saver, que fòrça marwaris en Índia declaran l'indi o lo « rajasthani » coma lor lenga mairala dins los recensaments.

Classificacion e dialèctes 
Lo marwari fa partida del grop rajasthani de las lengas indoarianas centralas, una branca de las lengas indoarianas, que fan partida de la familha indoeuropèa. Existís pas de lenga rajasthani, mas un ensem de parlars acampats jos aquest tèrme. Recentament en Rajasthan se desvolopan d'iniciativas per promòure lo marwari, que ten una tradicion literària anciana, coma lenga estandard basada sus lo dialècte jodhpuri.

Referéncias

Fonts 
  Sajayan Chacko and Liahey Ngwazah, 2012, Sociolinguistic survey of selected Rajasthani speech varieties of Rajasthan, India, Volume 6: Marwari, Merwari, and Godwari, SIL Electronic Survey Reports 2012-0034, SIL International.
  Colin P. Masica, 1991, The Indo-Aryan languages, Cambridge language surveys, Cambridge, Cambridge University Press.

Inventari de lengas
Lenga indoariana
Lenga d'Índia
Lenga de Paquistan